|  |  |
| --- | --- |
| NINA | **KETIBAAN TUAN PPD**  Mengumumkan ketibaan  Yang berusaha  Mejar Dr Faiz bin Khaleed,  Yang berusaha,  Encik Duncan anak Luta,  Pegawai Pendidikan Daerah Song  Diiringi oleh,  Yang berusaha,  Encik Nuing anak Sanom,  Guru Besar Sekolah Kebangsaan Nanga Temalat.  Penolong-penolong kanan serta guru-guru.  Para hadirin diminta berdiri.  .....................PPD duduk......................................  Para hadirin dijemput duduk. |
| ADEL | **NYANYIAN LAGU NEGARAKU**  Bagi memulakan majlis kita pada petang ini, marilah kita bersama-sama menyanyikan lagu Negaraku. Hadirin dijemput untuk berdiri.  ....................LAGU NEGARAKU...................  Majlis mengucapkan jutaan terima kasih diatas nyanyian sebentar tadi. Hadirin dijemput duduk. |
| NINA | Sayang kumbang mencari makan,  Terbang seiring di tepi kali,  Selamat datang kami ucapkan,  Moga diiringi restu Ilahi.  Yang Berusaha  Mejar Dr Faiz bin Khaleed,  Yang berusaha,  Encik Duncan anak Luta,  Pegawai Pendidikan Daerah Song.  Yang Berusaha  Encik Alysis Samat,  Penyelia Unit Akademik Pejabat Pendidikan Daerah Song,  Yang berusaha,  Encik Nuing anak Sanom,  Guru Besar SK Nanga Temalat.  Yang Berusaha,  Encik Melin anak Ujan,  Yang Dipertua PIBG SK Nanga Temalat.  Barisan penolong kanan, guru-guru serta murid-murid yang dikasihi sekalian.  Assalamualaikum dan selamat sejahtera diucapkan.  Selamat datang ke  PROGRAM CERAMAH MOTIVASI REACH FOR THE STARS OLEH MEJAR DR FAIZ BIN KHALEED. |
| ADEL | **MUKHADIMAH**  Majlis mengucapkan ribuan terima kasih atas kesudian tuan-tuan dan puan-puan untuk hadir memeriahkan lagi Program Ceramah Motivasi Reach For the Stars oleh Mejar Dr Faiz bin Khaleed yang julung-julung kali diadakan di bawah anjuran unit bimbingan dan kaunseling SK Nanga Temalat. |
| NINA | **KATA ALU-ALUAN GB**    Emas tempawan buatmu puteri,  Busana indah buat rupawan;  Sudilah tuan tampilkan diri,  Bersama madah kata aluan.  Tanpa melengahkan masa,  majlis dengan sukacitanya menjemput Yang Berusaha En. Nuing anak Sanom, Guru Besar SK. Ng. Temalat untuk menyampaikan kata alu-aluan.  Majlis mempersilakan.  …...(ucapan GB).......  Majlis merakamkan ucapan terima kasih atas kesudian untuk menyampaikan ucapan sebentar tadi. |
| NINA | **UCAPAN PPD**  Daun semulur di pekan sari,  Batang jerami rebah ke bumi;  Madah dihulur sembah diberi,  Kata perasmi hajatnya kami.  Hadirin dan hadirat sekalian,  Majlis seterusnya menjemput Yang Berusaha, Encik Duncan anak Luta, Pegawai Pendidikan Daerah Song untuk menyampaikan ucapan dan seterusnya merasmikan PROGRAM CERAMAH MOTIVASI REACH FOR THE STARS OLEH MEJAR DR FAIZ BIN KHALEED. Dengan segala hormatnya, majlis mempersilakan.  .....(ucapan PPD).....  Majlis merakamkan ucapan terima kasih atas kesudian tuan untuk merasmikan majlis sebentar tadi. |
|  | Ngepan digaya pusaka bangsa  Dipakai oleh si anak dara  Hadir tuan meriahnya rasa  Kami menyambut penuh gembira  Hadirin sekalian,  Kita amat beruntung kerana telah terdapat tetamu istimewa yang sudi bertandang di bumi temalat.  Beliau yang telah dilahirkan pada 15 September 1980 di Kuala Lumpur. Merupakan angkasawan Malaysia dan juga doktor gigi tentera bersama Angkatan Tentera Diraja Malaysia.  Justeru, tanpa melengahkan masa lagi, majlis menjemput,  Yang Berusaha  Mejar Dr Faiz bin Khaleed,  Untuk menyampaikan ceramah beliau. Dengan segala hormatnya dipersilakan. |
|  | Ribuan terima kasih diucapkan kepada Mejar Dr Faiz bin Khaleed atas kesudian beliau untuk menyampaikan ceramah beliau sebentar tadi. |
|  | Hadirin sekalian,  Sebagai tanda penghargaan kepada tetamu istimewa kita, majlis diteruska lagi dengan penyampaian cenderahati.  Justeru, majlis dengan segala hormatnya menjemput  Encik Nuing anak Sanom,  Guru Besar SK Nanga Temalat  Bagi menjemput dan mengiringi  Yang berusaha  Encik duncan anak luta,  Pegawai pendidikan daerah song,  Bagi menyempurnakan penyampaian cenderahati.  Dengan itu, majlis dengan segala hormatnya menjemput  Encik Ahsanul bin Gazi,  Selaku pengiring penceramah kita pada hari ini.  Seterusnya, sebagai penghargaan atas kesudian untuk membuka mata murid-murid SK Nanga Temalat untuk menggapai bintang yang lebih tinggi, majlis edngan segala hormatnya menjemput  Mejar Dr Faiz bin Khaleed,  Penceramah program kita pada hari ini  bagi menerima cenderahati.  Majlis merakamkan ucapan terima kasih kepada Encik Duncan anak Luta atas kesudian menyampaikan cenderahati sebentar tadi. |
|  | **Penutup**  Dengan berakhirnya majlis penyampaian cenderahati sebentar tadi, maka majlis kita sudah sampai ke penghujungnya. Diharapkan tetamu kita tidak serik untuk bertandang ke sini semula. InsyaAllah dengan izinnya, akan bersua semula di lain masa.  Merdu bertingkah alunan suara  Kadang tak sedar tersilap kata  Andai terlanjur patah bicara  Serendah hati kemaafan dipinta  Sekali lagi, syabas dan tahniah untuk semua.  Akhir kata,  Saya CIK ZAININA BINTI ZULKIFLI  *wabillahi taufiq walhidayah, wassalamualaikum warahmatullahi ta’ala wabarakatuh.* |